Forseti Írans , Hassan Rouhani , biður þjóðina um að sýna samstöðu og talar um þörfina á breytingum í Íran í kjölfar þess að farþegaþota var skotin niður fyrir mistök með þeim afleiðingum að allir um borð fórust . Kosningar fara fram í Íran í næsta mánuði . Mótmæli hafa verið haldin fjóra daga í röð í höfuðborginni Teheran eftir að herinn viðurkenndi að Boeing 737 - þotan hefði verið skotin niður í síðustu viku . Rouhani segir að Íranar vilji fjölbreytni og hvetur kjörstjórnir til þess að forðast að álykta mögulega frambjóðendur óhæfa . Þingkosningarnar verða haldnar 21. febrúar . Hann segir þjóðina ráða för og stjórnmálamenn séu hennar þjónar sem verði að mæta yfirboðurum sínum heiðarlega , af hógværð og virðingu . Þjóðin vilji að komið sé fram við hana af einlægni , heilindum og að henni sé sýnt traust . Að sögn forsetans á herinn að biðjast afsökunar og útskýra að fullu hvað gerðist þegar tveimur flugskeytum var skotið á farþegaþotuna .